14. ΒΑΣΙΛΙΚΟΝ ΔΙΑΤΑΓΜΑ της 6/14 Μαρτ. 1953 Περί κανονισμού όρων δομήσεως επί της Λεωφόρου Συγγρού και περιοχής Καλλιθέας. Έχοντες υπ’ όψιν τας διατάξεις του Ν.Δ/τος 1042/1949 «περί ενοποιήσεως των τεχνικών υπηρεσιών της Χώρας», τας διατάξεις του Α.Ν. 1671/1951 «περί Υπουργικού Συμβουλίου και Υπουργείων», τας διατάξεις του από 17.7.1923 Ν.Δ/τος «περί σχεδίων πόλεων κλπ.» ως μεταγενεστέρως ετροποποιήθησαν και συνεπληρώθησαν και ειδικώτερον του άρθρ. 9 αυτού, τας διατάξεις της παρ. 2 του άρθρ. 7 του Ν. 5367/1932 «περί εκτελέσεως Δημοσίων Έργων» και ιδόντες την υπ’ αριθ. 57 ε.έ. γνωμοδότησιν του Συμβουλίου Επικρατείας, προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρ.1.-1.Τα ελάχιστα όρια εμβαδού και διαστάσεων των οικοπέδων των κειμένων εις την περιοχήν Καλλιθέας την εμφαινομένην ειδικώτερον εις το υπό του Γενικού Διευθυντού Οικισμού τεθεωρημένον δια της υπ’ αριθ. 7440 ε.έ. πράξεως αυτού σχετικόν διάγραμμα ορίζονται ως ακολούθως: α)Εις τον Τομέα Ι του ως άνω διαγράμματος τα δια την όμορον περιοχήν της πόλεως των Αθηνών ισχύοντα, δυνάμει του άρθρ. 3 του από 9.4.1836  Σελ. 488(α) Β.Δ/τος «περί εκτελέσεως του σχεδίου της πόλεως Αθηνών» (ΦΕΚ σελίς 20) και του άρθρ. 15 του αυτού Δ/τος του προστεθέντος δια του από 12.11.1836 Β.Δ/τος «περί προσθήκης εις το περί σχεδίου της πόλεως Αθηνών Διάταγμα» (ΦΕΚ σελίς 200) ήτοι: Ελάχιστον πρόσωπον 6 μέτρα. Ελάχιστον βάθος 7,50 μέτρα. Ελάχιστον εμβαδόν 112,50 μέτρα τετραγωνικά. β)Εις τον Τομέα ΙΙ του αυτού διαγράμματος: Ελάχιστον πρόσωπον 8 μέτρα. Ελάχιστον βάθος 12 μέτρα. Ελάχιστον εμβαδόν 150 μέτρα τετραγωνικά. γ)Εις τον τομέα ΙΙΙ του αυτού διαγράμματος: Ελάχιστον πρόσωπον 13 μέτρα. Ελάχιστον βάθος 18 μέτρα. Ελάχιστον εμβαδόν 250 μέτρα τετραγωνικά. 2.Οικόπεδα κείμενα εις τους ως άνω ΙΙ και ΙΙΙ τομείς και μη έχοντα κατά την δημοσίευσιν του παρόντος τα δια των εδαφ. β΄ και γ΄ της προηγουμένης παραγράφου οριζόμενα δι’ αυτά ελάχιστα όρια εμβαδού ή και διαστάσεων, θεωρούνται άρτια και οικοδομήσιμα εφ’ όσον έχουσι τα δια τον Τομέα Ι οριζόμενα δια της προηγουμένης παραγράφου ελάχιστα όρια. 3.Οικόπεδα οιωνδήποτε των ως άνω τομέων παραχωρηθέντα υπό του Κράτους δι’ αποφάσεων ή παραχωρητηρίων και μη έχοντα τα υπό των προηγουμένων παρ. 1 και 2 καθοριζόμενα ελάχιστα όρια εμβαδού ή και διαστάσεων θεωρούνται άρτια και οικοδομήσιμα εφ’ όσον έχουσι τα εκ των αποφάσεων ή παραχωρητηρίων προκύπτοντα μικρότερα τοιαύτα. Εν περιπτώσει δε τοιούτων οικοπέδων εμβαδού ή και διαστάσεων εν τοις πράγμασιν μικροτέρων των εις τας αποφάσεις ή τα παραχωρητήρια αναγραφομένων, τα οικόπεδα ταύτα θεωρούνται άρτια και οικοδομήσιμα εφ’ όσον η τοιαύτη διαφορά των διαστάσεων ή και του εμβαδού αυτών δεν οφείλεται εις μεταβίβασιν της κυριότητος μέρους των οικοπέδων μετά την υπό του Κράτους παραχώρησίν των. 23.Ε.α.14 Σχέδιο Πόλεως Αθηνών Πειραιώς Άρθρ.2.-1.Ως οικοδομικόν σύστημα επί των ως άνω οικοπέδων ορίζομεν: α)Δια τα οικόπεδα των τομέων Ι και ΙΙ το συνεχές τοιούτον. β)Δια τα οικόπεδα του τομέως ΙΙΙ επιβάλλεται όπως αι οικοδομαί απέχωσιν από των πλαγίων ορίων των οικοπέδων 2,50 μέτρα. 2.Κατά παρέκκλισιν από των διατάξεων της προηγουμένης παραγράφου και επί οικοπέδων του τομέως ΙΙΙ μη εχόντων τα ελάχιστα όρια διαστάσεων ή και εμβαδού, περί ων η παρ. 1 του άρθρ. 1 του παρόντος, αλλά θεωρουμένων ως αρτίων κατά τας προβλέψεις της παρ. 2 ή 3 του ιδίου άρθρ. 1 επιτρέπεται όπως αι οικοδομαί απέχωσιν από της μιας ή και αμφοτέρων των πλαγίων πλευρών ολιγώτερον των 2,50 μέτρων ή και να εφάπτωνται αυτών κατά την κρίσιν της υπηρεσίας, υπό τον όρον πάντοτε της εφαρμογής ίσων, κατά το δυνατόν, περιορισμών και υπέρ των ομόρων οικοπέδων έστω και αν τα τελευταία ταύτα έχουν τα ελάχιστα όρια περί ων το εδάφ. γ΄ της παρ. 1 του άρθρ. 1 του παρόντος. Ωσαύτως προκειμένου περί οικοπέδων γωνιαίων ων το οικοδομήσιμον πρόσωπον ως εκ της τηρήσεως πλευρικών ακαλύπτων χώρων ή και υποχρεωτικού προκηπίου καθίσταται μικρότερον του αντιστοίχου οικοδομησίμου προσώπου των μη γωνιαίων οικοπέδων των εχόντων τα όρια περί ων το εδάφ. γ΄ της παρ. 1 του άρθρ. 1 του παρόντος, αι τοιαύται πλευρικαί αποστάσεις δύνανται να ελαττωθώσι κατά τα εν τω προηγουμένω εδαφίω οριζόμενα. 3.Επί γωνιαίων οικοπέδων επί των οποίων κατά το εν πρόσωπον ισχύει το ελεύθερον οικοδομικόν σύστημα και κατά το έτερον πρόσωπον το συνεχές σύστημα η οικοδομή ακολουθεί ως προς έκαστον πρόσωπον το δι’ αυτό ισχύον οικοδομικόν σύστημα. Άρθρ.3.-1.Η μεγίστη δυναμένη να καλυφθή επιφάνεια υπό των κυρίων οικοδομών ή και εσωτερικών τοιούτων δια τα οικόπεδα του τομέως ΙΙ καθορίζεται εις 75% των όλης επιφανείας του οικοπέδου, επιτρεπομένης καλύψεως επιφανείας μέχρις 100 τετραγωνικών μέτρων εφ’ όσον αύτη δεν υπερβαίνει τα 80% της όλης επιφανείας του οικοπέδου. ΄Αρθρ.4.-1.Καταργούνται: α)αι διατάξεις του από 24.4.1933 Δ/τος «περί καθορισμού επιφανείας και διαστάσεων οικοπέδων Καλλιθέας Αθηνών και οικοδομησίμου πυκνότητος επί αυτών» (ΦΕΚ 104), β)αι διατάξεις του από 26.9.37 Δ/τος «περί τροποποιήσεως του από 24.4.33 Δ/τος περί καθορισμού εμβαδού και διαστάσεων οικοπέδων Καλλιθέας κλπ.» (ΦΕΚ 401), γ)αι διατάξεις του από 15.3.1937 Δ/τος «περί κανονισμού ορίων δομήσεως επί της Λεωφ. Συγγρού», δ)οι δια του από 26.2.1943 Δ/τος  «περί τροποποιήσεως του σχεδίου Καλλιθέας προ του Ιερού ναού Αγίων Πάντων» (ΦΕΚ 154) προβλεπόμενοι εν υπομνήματι επί του σχετικού διαγράμματος όροι, ε)αι διατάξεις του άρθρ. 3 του από 31.8.1949 Δ/τος «περί τροποποιήσεως του σχεδίου Καλλιθέας δι’ αναγνωρίσεως οδού εντός του υπ’ αριθ. 252 οικοδομικού τετραγώνου» (ΦΕΚ 202). Εις τον αυτόν επί της Κοινωνικής Προνοίας Υπουργόν ανατίθεται η δημοσίευσις και εκτέλεσις του παρόντος Β.Δ/τος. 